laion/Wikipedia-Exotic huggingface dataset:
גרגורי קריין

גרגוֹרי אַבְּרַמוֹביץ' קְרֵיין (ברוסית: Григорий Абрамович Крейн‏; 18 במרץ 1879 בניז'ני נובגורוד – 6 בינואר 1955 בקומארובו (אנ') שליד סנקט פטרבורג) היה מלחין רוסי ממוצא יהודי. קריין למד במוסקבה אצל יאן ז'ימאלי (אנ'), פאול יואן (אנ') וריינהולד גליאר ובין 1905 ל-1908 אצל מקס רגר בלייפציג. משנת 1913 הוא השתייך, כמו אחיו אלכסנדר, לסניף המוסקבאי של החברה למוזיקה עממית יהודית. הוא עבד כמורה לכינור ותיאוריה במוסקבה. בשנים 1926 עד 1934 הוא התגורר עם בנו יוליאן בווינה, פריז וברלין, ולאחר מכן שוב במוסקבה ומ-1941 עד 1943 בטשקנט. קריין הלחין סימפוניה, קונצ'רטו לכינור, "רפסודיה עברית" לקלרינט ותזמורת, השיר הסימפוני "שאול ודוד", פנטזיה קונצרטנטית לכינור ותזמורת, שלושה פרקים סימפוניים, ארבעה שירים ללא מילים ורביעיית מיתרים. Крейн Григорий Абрамович – at biografija.ru Category:Krein, Grigory – at International Music Score Library Project (IMSLP)
בית החולים אבן סינא (ג'נין)

בית החולים אבן סינא הוא בית חולים בעיר ג'נין שברשות הפלסטינית. נפתח ב-11 באוקטובר 2021, והוא קרוי על שמו של אבן סינא (980–1037) שהיה רופא, פילוסוף ומדען פרסי. בית חולים הוא בית החולים השלישי בקבוצת בתי החולים אל-ערב (Al Arab Hospitals Group Co. Ltd) ויש בו 55 חדרי אשפוז. הקבוצה החלה את פעילותה ב-1998 עם הקמת "בית החולים הערבי המתמחה" בשכם ובהמשך, בשנת 2016, נחנך "בית "החולים הערבי איסתשרי" (ייעוץ) ברמאללה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. במהלך מבצע בית וגן (3 ביולי 2023 – 5 ביולי 2023) הסתתרו בבית החולים עשרות חמושים וכוחות צה"ל פשטו עליו. וואפא טענה כי צה"ל השתמש בנשק חי מול אזרחים במחלקת המיון, ורכב צבאי עמד בחצר בית החולים. דובר צה"ל הכחיש ואמר כי לא מוכר ירי של כוחות הצבא לעבר בית החולים.[דרוש מקור] ב-17 בנובמבר, במהלך פעילות חטיבת כפיר לעצירת מחבלים פלסטינים ביהודה ושומרון במלחמת חרבות ברזל, ברחו חלק מהמבוקשים באמבולנסים לבית החולים. אחר המבוקשים נתפס בכניסה לבית החולים יחד עם שלושה רובי M-16. ב-30 בינואר 2024 לוחמים מסתערבים של ימ"מ ושב"כ סיכלו חוליית מחבלי חמאס וגא"פ חמושים שהסתתרה בבית החולים אבן סינא בג'נין ועמדה להוציא פיגוע טרור בטווח המיידי. לוחמי הימ"מ חיסלו 3 מחבלים חמושים שהיו פצצה מתקתקת והשתמשו בבית החולים כמגן אנושי. מדיה וקבצים בנושא בית החולים אבן סינא בוויקישיתוף בית החולים אבן סינא, ברשת החברתית פייסבוק افتتاح مستشفى ابن سينا التخصصي في مدينة جنين, نبأ- وكالة الصحافة الوطنية, ‏2021-10-11 (בערבית) State of Paletine - Ministry ofHealth, Health Annual Report 2022, יוני 23 ב. ניסני, ‏לאחר הקרבות: כוחות צה"ל עזבו את ג'נין | כלי טיס חיסל מחבל שסיכן את הכוחות, באתר כיכר השבת, 4 ביולי 2023 "فلسطين المحتلة: "جيش" الاحتلال : العملية في جنين "بيت وحديقة" ستستمر 72 ساعة تستهدف بالأساس مخيم جنين | الميادين". 2023-07-03. נבדק ב-2023-07-03. "الاحتلال يقصف عمارة سكنية في مخيم جنين ويستهدف مستشفى ابن سينا". נבדק ב-6 ביולי 2023. {{cite web}}: (עזרה) מחבל ושלושה נשקי M-16 נתפסו בכניסה לבית החולים ״איבן סינא״, באתר ערוץ 7, 17 בנובמבר 2023 המחבלים שחוסלו בג'נין תכננו פיגוע מיידי בהשראת 7 באוקטובר, באתר ynet, 30 בינואר 2024, אלישע בן קימון, עינב חלבי, עם נשק שלוף ובתחפושת אחיות ורופאים - בתוך ביה"ח: תיעוד דרמטי מהחיסול בג'נין, באתר ynet, 30 בינואר 2024. סוכלה חוליית מחבלי חמאס שהסתתרה בבית החולים "איבן סינא" ותכננה הוצאת פיגוע בטווח הזמן המיידי, באתר צה"ל, 30 בינואר 2024. פעולה חסרת תקדים של כוחות ימ"מ ושב"כ בבי"ח: 3 מחבלים שתכננו מגה פיגוע - חוסלו, סרטון בערוץ "עכשיו 14", באתר יוטיוב (אורך: 02:30), 30 בינואר 2024. ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
ראונו סאפינן

ראונו סאפינן (באסטונית: Rauno Sappinen; נולד ב-23 בינואר 1996) הוא כדורגלן אסטוני המשחק בעמדת החלוץ בפלורה טאלין. סאפינן התחיל את הקריירה שלו במחלקת הנוער של פלורה טאלין אליה הצטרף בגיל 10. ב-2 במרץ 2013 ערך את הופעת הבכורה שלו בקבוצה הבוגרת בניצחון 1-4 נגד טאלין קאלב. ב-14 במאי הבקיע את שער הבכורה שלו בקבוצה בניצחון 1–4 נגד טאמקה. בעונת 2015 זכה עם המועדון באליפות הראשונה שלו בקריירה. באותה שנה נבחר לכדורגלן הצעיר של השנה באסטוניה. סאפינן היה מלך השערים של פלורה בליגה במשך שלוש עונות רצופות מ-2015 עד 2017, באחרונה אף היה מלך שערי הליגה. ב-31 בינואר 2018 הושאל לבירסחוט מליגת העל הבלגית עד לסיום העונה. ב-9 בפברואר 2018 ערך את הופעת הבכורה שלו במועדון בתיקו 0–0 נגד וסטרלו. ב-13 באוגוסט 2018 הושאל לדן בוס עד לסיום העונה. ארבעה ימים לאחר מכן ערך את הופעת הבכורה שלו בניצחון 1–2 נגד פולנדם בו גם כבש את שער הבכורה שלו בקבוצה. ב-14 באוגוסט 2019 הושאל לדומז'אלה מליגת העל הסלובנית עד לסיום העונה, עם אופציה לחתימה לשלוש שנים, אולם חזר לפלורה בשנת 2020. ב-6 ביולי 2021 הבקיע צמד בניצחון נגד פאולה היברניאנס המלטזית במסגרת סיבוב המוקדמות הראשון של ליגת האלופות. ב-22 בדצמבר 2021 חתם לשלוש שנים וחצי בפיאסט גליביצה מליגת העל הפולנית. ב-24 בינואר 2023 הושאל לסטאל מיילץ עד לסיום העונה עם אופציה לרכישה. ב-13 ביולי 2023 חתם לעונה אחת בהפועל ירושלים. ב-29 ביולי ערך את הופעת הבכורה שלו בקבוצה בתיקו 1-1 נגד הפועל תל אביב במסגרת גביע הטוטו. ב-19 באוגוסט קרע את הרצועה הצולבת במהלך משחקי מיקום נגד 0-1 נגד בית"ר ירושלים, והושבת לשארית העונה. בצעירותו, שיחק בכל הנבחרת הצעירות של אסטוניה, ואף שימש כקפטן נבחרת הנוער והצעירה. ב-11 בנובמבר 2015 ערך את הופעת הבכורה שלו בנבחרת הבוגרת בניצחון 0–3 נגד גאורגיה. ב-20 בנובמבר 2016 הבקיע את שער הבכורה שלו בנבחרת בתיקו 1-1 נגד סנט קיטס ונוויס. פלורה טאלין ליגת העל האסטונית: 2015, 2017, 2020 הגביע האסטוני: 2012/2013, 2015/2016 הסופר קאפ האסטוני: 2014, 2016, 2021 אישיים הכדורגלן האסטוני של השנה: 2020, 2021 הכדורגלן האסטוני הצעיר של השנה: 2015, 2018 כדורגלן השנה בליגת העל האסטונית: 2017 מלך שערי ליגת העל האסטונית: 2017 כדורגלן השנה של האוהדים בליגת העל האסטונית: 2015, 2017 מדיה וקבצים בנושא ראונו סאפינן בוויקישיתוף ראונו סאפינן, ברשת החברתית אינסטגרם ראונו סאפינן, באתר Transfermarkt ראונו סאפינן, באתר Soccerway ראונו סאפינן, באתר WorldFootball.net ראונו סאפינן, באתר National Football Teams ראונו סאפינן, באתר FootballDatabase.eu יניב טוכמן‏, הפועל ירושלים החתימה את ראונו סאפינן, חלוץ נבחרת אסטוניה, באתר וואלה, 13 ביולי 2023 אופיר סער‏, בעקבות הפציעה של סאפינן: אורי אלון יסייע ברכש להפועל ירושלים?, באתר וואלה, 20 באוגוסט 2023
יוליאן קריין

יוּליאן גרְגוֹרְיֶוויץ' קְרֵיין (ברוסית: Григорий Абрамович Крейн‏; 5 במרץ 1913 במוסקבה – 28 במאי 1996 במוסקבה) היה מלחין רוסי, פסנתרן ומוזיקאי ממוצא יהודי. יוליאן קריין היה בנו של גרגורי קריין (1879–1955), מלחין ממוצא יהודי, ואחיינו של אלכסנדר קריין (1883–1951), שגדל גם הוא כמלחין. הוא החל להלחין בילדותו ובשנת 1924 הציג את הסונטה הראשונה שלו לפסנתר מספר 7, שבוצעה גם על ידי היינריך נויהאוס. יצירות מוקדמות פורסמו על ידי ההוצאה לאור החשובה Universal Edition (אנ'), בין היתר. בשנת 1926 נסע קריין לטיול ארוך מחוץ לרוסיה עם אביו, תחילה לווינה, שם לימד אותו הפסנתרן אדוארד שטוירמן. מאוחר יותר הוא קיבל שיעורים בהלחנה מפול דיקא באקול נורמל (אנ') בפריז, וסיים את לימודיו ב-1932. יוליאן קריין חזר מאוחר יותר לברית המועצות ולימד בקונסרבטוריון של מוסקבה מ-1934 עד 1937. קריין גם הופיע לעיתים קרובות כפסנתרן ופרסם כמה ספרים בנושא מוזיקה משנות החמישים של המאה ה-20 ואילך, למשל על מוריס ראוול, קלוד דביסי ומוזיקאים נוספים. זיכרונותיו, שהשאיר אחריו ככתב יד, פורסמו גם בגרמנית ב-2018 כ"תווים מחיי המוזיקליים" (Notizen aus meinem musikalischen Leben). ביצירותיו הושפע קריין מאלכסנדר סקריאבין, מבני זמנו הצרפתים וממוזיקה עממית יהודית, ובהמשך יותר ויותר גם מפולקלור רוסי, אוזבקי, יקוטי וקזחי. בנוסף ליצירות סולו לפסנתר ולמוזיקה קאמרית (כולל ארבע רביעיות מיתרים), יצירתו כוללת גם שלושה קונצ'רטו לפסנתר, אחד כל אחד לצ'לו ולכינור, וכן את הסימפוניה "פואמה ארקטית". יוליאן קריין, באתר AllMusic (באנגלית) יוליאן קריין, באתר MusicBrainz (באנגלית) יוליאן קריין, באתר Discogs (באנגלית) Julian Krein: „Notizen aus meinem musikalischen Leben“
קרל פרדריק וילקמה

קרל פרדריק וילקמה (בפינית: Karl Fredrik Wilkama;‏ 27 במרץ 1876 – 15 ביולי 1947) היה גנרל פיני שהשתתף במלחמת האזרחים הפינית, מלחמת החורף ומלחמת ההמשך. כיהן ארבע פעמים כמפקד העליון של הצבא הפיני. וילקמה נולד ב-27 במרץ 1876 בהלסינקי שהשתייכה אז לאימפריה הרוסית. ב-1897 הוא התגייס לצבא האימפריה הרוסית ושרת במשמר הקיסרי. ב-1903 הוא הועלה לדרגת לוטננט. הוא למד באקדמיה הצבאית ניקולייב, וב-1907 הועלה לדרגת קפטן ומונה למפקד גדוד במשמר הקיסרי. ב-1909 מונה למפקד גדוד ברגימנט הדרגונים ה-3 של נובורוסייסק. ב-1911 הוא הועלה לדרגת פופולקובניק. וילקמה לחם בשורות הצבא הרוסי במלחמת העולם הראשונה, ובמהלכה הועלה לדרגת פולקובניק, מונה למפקד רגימנט הלנסרים ה-3 ועוטר באות מסדר גאורגיוס הקדוש. באוקטובר 1917 הכריזה פינלנד על עצמאות, ווילקמה עזב את הצבא הרוסי ומיהר לחזור אליה. תוך זמן קצר פרצה במדינה מלחמת אזרחים בין הצבא הלבן שנתמך בידי הקיסרות הגרמנית לצבא האדום שנתמך בידי ברית המועצות. וילקמה הצטרף לצבא הלבן ולחם בשורות. לאחר סיום המלחמה, מונה וילקמה באופן זמני למפקד הצבא הפיני. הוא כיהן בתפקיד בין 30 במאי ל-12 באוגוסט 1918. ב-31 בדצמבר 1918 הוא מונה בפעם השנייה למפקד הצבא הפיני, ועזב את התפקיד ב-19 ביוני 1919. הוא מונה בפעם השלישית ב-11 בספטמבר של אותה שנה, והפעם כיהן בו קרוב לחמש שנים עד 7 באוגוסט 1924. ב-1 באוקטובר 1925 הוא מונה לתפקיד בפעם הרביעית וכיהן בו עד 21 במאי 1926. במהלך מלחמת החורף ומלחמת ההמשך הוא מילא תפקידי מטה בכירים בפיקוד העליון הפיני. הוא פרש סופית מהצבא ב-1944. מדיה וקבצים בנושא קרל פרדריק וילקמה בוויקישיתוף קרל פרדריק וילקמה באתר הלקסיקון הביוגרפי הפיני
חוג קוואזי-פרובניוס

בתורת החוגים, חוג הוא קוואזי-פרובניוס אם מושגי הפרויקטיביות והאינג'קטיביות של מודולים מעליו מתלכדים. זוהי הכללה חשובה של חוגים שהם חוגים פשוטים-למחצה ארטיניים. חוג R נקרא אינג'קטיבי לעצמו (self injective) משמאל אם הוא אינג'קטיבי כמודול שמאלי מעל עצמו, כלומר, אם כל הומומורפיזם של מודולים מאידיאל שמאלי L אל R, ניתן להמשכה להומומורפיזם מ-R ל-R. בדומה לזה מגדירים גם התכונה מימין. חוג הוא קוואזי-פרובניוס אם הוא מקיים את התכונות השקולות הבאות: כל מודול ימני פרויקטיבי הוא אינג'קטיבי. כל מודול ימני אינג'קטיבי הוא פרויקטיבי. כל מודול שמאלי פרויקטיבי הוא אינג'קטיבי. כל מודול שמאלי אינג'קטיבי הוא פרויקטיבי. החוג אינג'קטיבי לעצמו מימין או משמאל וארטיני מימין או משמאל. החוג אינג'קטיבי לעצמו מימין או משמאל ונתרי מימין או משמאל. החוג אינג'קטיבי לעצמו מימין או משמאל ומקיים את תנאי השרשרת העולה על מאפסים ימניים או שמאליים. בשלוש ההגדרות האחרונות בחירת הצדדים ימין ושמאל יוצרת ארבעה וריאנטים, שכל אחד מהם גורר את כולם. לכל חוג R, אם L אידיאל שמאלי אז המאפס הימני ann r ⁡ ( L ) = { x : L x = 0 } {\displaystyle \operatorname {ann} _{r}(L)=\{x:Lx=0\}} הוא אידיאל ימני, ואם L אידיאל ימני אז המאפס השמאלי ann ℓ ⁡ ( L ) = { x : x L = 0 } {\displaystyle \operatorname {ann} _{\ell }(L)=\{x:xL=0\}} הוא אידיאל שמאלי. שתי ההעתקות הופכות את סדר ההכלה. באופן כללי, L ⊆ ann ℓ ⁡ ann r ⁡ ( L ) {\displaystyle L\subseteq \operatorname {ann} _{\ell }\operatorname {ann} _{r}(L)} לכל אידיאל שמאלי L, ו- L ⊆ ann r ⁡ ann ℓ ⁡ ( L ) {\displaystyle L\subseteq \operatorname {ann} _{r}\operatorname {ann} _{\ell }(L)} לכל אידיאל ימני L. גם התכונות הבאות שקולות: החוג R הוא קוואזי-פרובניוס, R נתרי מימין או משמאל, וההעתקות ann ℓ {\displaystyle \operatorname {ann} _{\ell }} ו- ann r {\displaystyle \operatorname {ann} _{r}} הפוכות זו לזו. כל חוג פרובניוס הוא קוואזי-פרובניוס. חוג קוואזי-פרובניוס R הוא חוג פרובניוס אם התשתית (socle) של R איזומורפית, כמודול, למנה R/J כאשר J הוא רדיקל ג'ייקובסון. חוג קוואזי-פרובניוס קומוטטיבי הוא תמיד פרובניוס. חוג קומוטטיבי הוא חוג פרובניוס אם ורק אם הוא סכום ישר של מספר סופי של חוגים מקומיים ארטיניים עם אידיאל שמאלי מינימלי יחיד. חוג קוואזי-פרובניוס, באתר אנציקלופדיה למתמטיקה (באנגלית)
פורצ'ן בייזי

פורצ'ן אקפאן בייזי (באנגלית: Fortune Akpan Bassey; נולד ב-6 באוקטובר 1998 בבנין סיטי שבניגריה) הוא כדורגלן ניגרי המשחק בעמדת החלוץ. בייזי גדל במחלקות הנוער של איגלס וינג הניגרית ובוהמיאנס 1905 הצ'כית. הוא החל את הקריירה המקצוענית שלו בקבוצת אולימפיה רדוטין מהליגה הצ'כית השלישית, וערך במדיה 33 הופעות ליגה, בהן הבקיע 24 שערים. בעונת 2019/2020 שיחק בייזי באוסטי נד לבם מליגת המשנה הצ'כית, וערך במדיה 28 הופעות ליגה, בהן הבקיע חמישה שערים. ב-18 באוגוסט 2020 חתם בייזי בדינמו צ'סקה בודייוביצה מליגת העל הצ'כית. הוא ערך 25 הופעות ליגה במדי המועדון, בהן הבקיע תשעה שערים. בחצי שני של עונת 2020/2021 שיחק בקבוצת ולאשים מליגת המשנה הצ'כית. ב-17 בינואר 2022 חתם בייזי בפרנצווארוש מליגת העל ההונגרית. ב-12 באוגוסט 2022 הושאל בייזי לוויקטוריה פלזן מליגת העל הצ'כית. הוא ערך 12 הופעות ליגה במהלך תקופת ההשאלה, בהן הבקיע שער אחד. ב-4 במרץ 2023 הושאל בייזי עד לתום עונת 2023 לדגרפורס מליגת העל השוודית. פרנצווארוש אליפות הונגריה (1): 2021/2022 הגביע ההונגרי (1): 2021/2022 פורצ'ן בייזי, באתר Transfermarkt פורצ'ן בייזי, באתר Soccerway פורצ'ן בייזי, באתר BDFutbol פורצ'ן בייזי, באתר FootballDatabase.eu Bassey už není k smíchu. Exbudějovický fotbalista jde za snem באתר iDNES, ‏ 19 בינואר 2022 (בצ'כית) Fortune Bassey klar för Degerfors באתר הרשמי של דגרפורס, 4 במרץ 2023 (בשוודית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פורצ'ן בייזי".
וילהלם אלכסנדר טסלף

וילהלם אלכסנדר טסלף (בפינית: Wilhelm Alexander Thesleff;‏ 27 ביולי 1880 – 26 במרץ 1941) היה איש צבא ופוליטיקאי פיני שהשתתף במלחמת העולם הראשונה ובמלחמת האזרחים הפינית, ואף שימש כשר ההגנה הראשון של פינלנד. טסלף נולד בוויפורי ב-27 ביולי 1880. ב-1894 הוא החל ללמוד בבית ספר לצוערים, וב-1901 סיים את לימודיו והתגייס לצבא האימפריה הרוסית. בין 1904–1907 הוא למד בסנט פטרבורג באקדמיית הסגל ע"ש ניקולאי. בין 1910–1911 הוא למד בבית הספר לקציני חיל הפרשים. במלחמת העולם הראשונה, הוא לחם בצבא הרוסי כנגד הקיסרות הגרמנית, אולם בספטמבר 1917 נפל בשבי הגרמני בריגה. כמו צעירים פינים רבים אחרים, טסלף בחר להתגייס לצבא הגרמני, שבאותה תקופה הקים כוח גדול שהורכב ממתנדבים פינים (שכונו בשם הכולל יגרים). טסלף נשלח בתחילה לשמש כקצין קישור בין הפיקוד הגרמני למתנדבים הפינים, ובהמשך מונה למפקד גדוד היגרים ה-27. באוקטובר 1917 הכריזה פינלנד על עצמאות, וכמעט מיד פרצה בה מלחמת אזרחים בין הצבא האדום לצבא הלבן. גרמניה בחרה לסייע לצבא הלבן, ושיגרה את דיוויזיית הים הבלטי לפינלנד כדי לסייע לו. טסלף נשלח לשמש כקצין קישור בין הפיקוד העליון של הצבא הלבן לבין מפקדת הדיוויזיה. לאחר המלחמה הקים יוהו קוסטי פאסיקיבי ממשלה שהתחייבה לכונן בארץ מונרכיה חוקתית אולם הייתה בפועל ממשלת בובות גרמנית. ב-27 במאי 1918 מינה פאסיקבי את טסלף כשר ההגנה שלו, וכך הפך טסלף לשר ההגנה הראשון של פינלנד. ב-12 באוגוסט של אותה שנה, התפטר מפקד הצבא קרל פרדריק וילקמה מתפקידו, וטסלף מינה את עצמו למפקד הצבא במקביל לתפקידו כשר ההגנה. עם זאת, הוא לא האריך ימים בשני התפקידים, שכן עם תבוסתה של גרמניה במלחמת העולם הראשונה, איבדה ממשלת פאסיקיבי את הלגיטימיות שלה והתפזרה. פינלנד הפכה לרפובליקה, וטסלף עזב את שני התפקידים ופרש הן מהצבא והן מהחיים הפוליטיים. הוא נפטר בהלסינקי ב-26 במרץ 1941. מדיה וקבצים בנושא וילהלם אלכסנדר טסלף בוויקישיתוף וילהלם אלכסנדר טסלף באתר ממשלת פינלנד
מרק ימס

רב-סרן מרק ימס (21 ביוני 1947 – 18 באוקטובר 1973) היה קצין שריון בצה"ל, שלחם במערכה בחזית הדרום במלחמת יום הכיפורים ונפל בקרב. על פעולתו בימי המלחמה עוטר ימס בעיטור המופת. מרק ימס נולד בעיר רגנסבורג שבגרמניה להורים ניצולי השואה. בגיל שש עלה עם אמו לישראל. הוא למד בבית הספר היסודי עומריה ובבית הספר התיכון שליד האוניברסיטה בירושלים. היה חובב אלקטרוניקה וספורט וחבר בתנועת השומר הצעיר. לקראת כתה י"א עבר לחברת הנוער בקיבוץ מזרע. בנובמבר 1965 התגייס ימס לצה"ל. הוא שירת בחיל השריון, היה תותחן טנק ומפקד טנק. לחם במלחמת ששת הימים בסיני. לאחר המלחמה השתתף בקורס קצינים והוסמך לקצין. התקדם עד לתפקיד מפקד פלוגה. באמצע שנת 1971 השתחרר מן השירות הצבאי. הוא התקבל ללימודי הנדסת חשמל ואלקטרוניקה בטכניון. לו ולאשתו, שאותה נשא במהלך השירות הצבאי, נולד בן בשנת 1972. עם פרוץ המלחמה נקרא ימס לשירות צבאי במילואים. הוא החל את דרכו במלחמה כסגן מפקד גדוד סיור באוגדה 162 בחזית סיני והשתתף בקרבות הבלימה מול הצבא המצרי. ב-9 באוקטובר נפצע מפקד הגדוד וימס מונה למלא את מקומו. הוא הוסיף ללחום בקרבות האוגדה וצלח עמה את תעלת סואץ. במהלך הקרבות גילה תושיה כאשר חילק לטנקים סביבו תחמושת תוך כדי קרב, וכן טיווח בהצלחה את אש הארטילריה, בהיעדרו של קצין קישור ארטילרי ביחידתו. ב-18 באוקטובר השתתף ימס בהסתערות לכיבוש מתחם "אורי" המצרי בגדה המערבית של תעלת סואץ. במהלך קרב זה נפגע ונהרג. לאחר נפילתו הועלה לדרגת רב-סרן. בקיץ 1974 הובא מרק ימס לקבורה בבית הקברות הצבאי קריית שאול. הניח אשה, בן והורים. בשנת 1975 עוטר ימס לאחר מותו בעיטור המופת על פעולתו במהלך המלחמה, וצוין כי שימש דוגמה בדבקותו במשימותיו, באומץ לבו וברמת הביצוע שהפגין. שמו של ימס הונצח על גבי אנדרטאות אחדות, לרבות אנדרטת יד לשריון, בגן הבנים בתל אביב, בגן הבנים בשכונת נווה שאנן בחיפה ובבית יד לבנים בתל אביב. קורות החיים של מרק ימס, באתר "יזכור" נוסח העיטור של מרק ימס, באתר הגבורה סרטון זיכרון על מרק ימס, באתר יוטיוב אברהם אדן, על שתי גדות הסואץ, ירושלים: עידנים, 1979, עמ' 132. אדן, עמ' 230.
חולמת (אלבום)

"חולמת" הוא אלבום האולפן הרביעי של הזמרת הישראלית נסרין קדרי. את האלבום הוציאה לאור ב-4 ביולי 2023 חברת התקליטים הליקון ארומה מיוזיק, והוא מונה אחת-עשרה רצועות. באפריל 2022 נישאה קדרי לבחיר לבה, רום שמיר, וב-26 באוקטובר נולד בנם הבכור. במרץ 2023 כיכבה בסדרה התיעודית על חייה, "נסרין אגדה", ובהמשך השנה נמנתה בין משתתפי רוקדים עם כוכבים. בנוסף, הופיעה בהיכל מנורה מבטחים פעם נוספת במהלך הקריירה שלה. באלבום "חולמת" נכללים עשר רצועות, כולן בהפקת גיל ויין וטל קסטיאל בשיתוף עם יוצרים נוספים. הרצועה ה-11 שלו היא גרסת כיסוי לשיר הערבי "Maak Tamally" של הזמר המצרי עמר דיאב, שיצא בשנת 2000 וזכה להצלחה גבוהה במזרח התיכון. ב-2 ביולי פרסמה בחשבון האינסטגרם שלה סרטון שחשף את תאריך יציאת האלבום. הוא מציג את קדרי שבאה לבדיקת אולטרסאונד שגרתית, ועל גבי צג המכשיר נכתב "4.7.23, אלבום חדש יוצא אל העולם". קדרי אמרה על האלבום: האלבום החדש נוצר בתקופה הכי עמוסה בחיי, כשאני עוד לומדת לשלב בין אימהות לקריירה. כבר כמה חודשים טובים שבכל הזדמנות אני בורחת מכל הטירוף שאני נמצאת בו לאולפן של גיל ויין. המפגשים אתו ועם טל קסטיאל הצליחו לקלף אותי, למלא לי את הנשמה ולגלות מהו הקו המוזיקלי שאני הכי שלמה בו. משיר לשיר הבנתי שאת כל האלבום שלי אעשה בחדר הזה וכך קרה. מבחינתי חולמת מסמל את האמת שלי, את כל הגוונים שלי ואת הדרך שעברתי עד הרגע הזה – כמו שחלמתי. — לדברי ויין וקסטיאל: האלבום החדש של נסרין הוא תוצאה של חיבור מדהים בין אנשים, אמת ואהבה למוזיקה. כבר בפעם הראשונה שפגשנו את נסרין באולפן היה חיבור משמיים ואחרי מספר שעות כולנו יצאנו מרוגשים ועם הבנה שקרה פה קסם של ממש. תודה על הזכות, נסרין שלנו, מקווים שתיהנו מהשירים ותתרגשו כמו שאנחנו התרגשנו להקליט אותם — וואלה! סלבס‏, קולולולו: נסרין קדרי התחתנה עם רום שמיר!, באתר וואלה, 3 באפריל 2022 בר זגה, שיר שמח: נסרין קדרי הפכה לאמא, במדור "פנאי פלוס" באתר ynet‏, 26 באוקטובר 2022 שרון וכסלר אלון פרוכטר, נסרין קדרי חוגגת אלבום חדש: "כמו תינוק שנולד לי", באתר כאן – תאגיד השידור הישראלי, 5 ביולי 2023 חולמת - נסרין קדרי
החלום האפשרי (שיר)

"החלום האפשרי" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בנובמבר 2002 חברות התקליטים דנה מיוזיק ו-IMP רקורדס כסינגל החמישי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003). "החלום האפשרי" נכתב במקור ב-1999 עבור להקת איתי מלבנון, להקת נוער המורכבת מתושבי ישראל ומאנשי דרום לבנון. עופר גביש, מקים הקבוצה, סיפר בפברואר 2014 כי הם עבדו במועדון לחיילים בסמוך לגבול ישראל–לבנון על יד המושב מתת בו גר באותה העת אריאל זילבר. ”לפני אחת החזרות נמסר לי מהצבא שהמצב כה מסוכן שאין אישור לבצע חזרה במועדון שעל הגבול... אמרתי למפקד "אז נשיר באולפן של אריאל זילבר", וזה הצליח... פשוט עשינו מוזיקה. אחרי שהקשר התפתח פניתי לאהוד מנור ולאריאל זילבר שיכתבו שיר ללהקה. השיר נכתב, והוא נקרא "החלום האפשרי"... אבל בטרם הוקלט השיר, יצא צה"ל מלבנון והלהקה סיימה את דרכה. מאחר ולא התפרסם בביצוענו, מסרו המחברים את השיר למבצעים אחרים, לדנה אינטרנשיונל”. "החלום האפשרי" הוא שיר רגוע, שעושה אנלוגיה בין חלומותיהם של בעלי חיים ושל בני אדם. החלום הראשי הוא שכולם יחיו יחד בשלום, "לבנים ושחורים, ערבים ויהודים". בחלק מן השיר נשמעות קריאות "Wa-aul lu e, wa-aul lu a" המוכרות מהלהיט "סעידה סולטנה". בשנת 2010 הקליט מתי כספי את השיר ללחן משלו תחת השם "מותר האדם", שנכלל באלבומו, נפש תאומה (2010). סרטון השיר "החלום האפשרי" באתר יוטיוב החלום האפשרי (שיר), באתר Dana International community Dana International = דנה אינטרנשיונל* - החלום האפשרי, באתר Discogs (באנגלית) אוסף הסינגלים, באתר Dana International community Matti Caspi = מתי כספי - Soul Mate = נפש תאומה (באנגלית), 2010-03-16, נבדק ב-2023-07-06
בסוף יהיה טוב...

"בסוף יהיה טוב..." (מוכר כ"יהיה טוב") הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בדצמבר 2002 חברות התקליטים דנה מיוזיק ו-IMP רקורדס כסינגל השישי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003). "בסוף יהיה טוב..." הוא שיר בעל אופי מחאתי על החיים הקשים במזרח התיכון (על-אף שישנה בו רמיזה לאסון מגדלי התאומים בארצות הברית), ועל ההתמקדות של הפרט באירועים שוליים של החיים עצמם. מילותיו מציגות אדם המביט על נוף מחלונו בביתו, ורואה אסונות שפוקדים את סביבתו – ”מערבולת קשה, רעידת אדמה, אולי מחר יפלו גורדי השחקים... ברחובות הריקים צעקה חנוקה שאיש לא שמע”. בפזמון פונה אינטרנשיונל אל מישהי בנימה אירונית – ”ולך נשברה הציפורן, אל תדאגי, יש עוד תקווה” – ובעצם מלגלגת למי שעסוק בבעיות האישיות והזניחות שלו (עליהן נהוג לומר, "יש עוד תקווה, בסוף יהיה טוב") ולא מתייחס לצרות עולמיות. עטיפתומציגה עיר מוכת אסון, שנראית אחרי רעידת אדמה או מתקפת טרור. ברשימת השירים של האלבום החלום האפשרי נקרא השיר "יהיה טוב", אולם דיסק השדרים שיצא תויג בשם "בסוף יהיה טוב...". הוא נכתב והולחן על ידי רגב דהן, וקיבל אהדה רחבה מתחנות הרדיו בישראל. סרטון השיר "בסוף יהיה טוב..." באתר יוטיוב יהיה טוב, באתר Dana International community Dana International = דנה אינטרנשיונל* - החלום האפשרי, באתר Discogs (באנגלית) אוסף הסינגלים, באתר Dana International community
עד היום

"עד היום" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בשנת 2003 חברות התקליטים דנה מיוזיק ו-IMP רקורדס כסינגל השישי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003). ב"עד היום" מביעה אינטרנשיונל את רצונה הנואש לאהבה, וטוענת שעדיין יש בלבה תקווה למצוא את בן-זוגה. אולם הזמן רק עובר ולא חוזר לאחור. השיר הוא בסגנון בלדה שקטה. הוא זכה להצלחה מידתית, ודורג במקום העשירי במצעד השבועי של רדיו אמצע הדרך. סרטון השיר "עד היום" באתר יוטיוב עד היום, באתר Dana International community Dana International = דנה אינטרנשיונל* - החלום האפשרי, באתר Discogs (באנגלית) אוסף הסינגלים, באתר Dana International community
סופיסטי-פופ

סופיסטי-פופ (באנגלית: Sophisti-pop) הוא תת-ז'אנר של מוזיקת פופ שהתפתח מתוך הגל החדש הבריטי במהלך אמצע שנות ה-80. מקורו באקטים ששילבו אלמנטים של ג'אז, מוזיקת נשמה ופופ. המונח "סופיסטי-פופ" נטבע רק לאחר שיאו של הסגנון באמצע שנות ה-80 המאוחרות. סופיסטי-פופ מתאפיין בשימוש הנרחב שלו במקלדות אלקטרוניות וסינתיסייזרים. אמנים השתמשו גם בטכנולוגיית אולפן חדשנית. הז'אנר תואר כרך, רומנטי ואטמוספירי. זה גם מאופיין עבור חברי הלהקות שכולם בעלי מראה מטופח ולבוש היטב. הפופולריות של הסגנון ירדה לאחר שנות ה-90. Terich, Jeff; Blyweiss, Adam; Bossenger, A.T.; Prickett, Sam (24 באפריל 2014). "10 Essential Sophisti-pop albums". Treble. נבדק ב-9 במאי 2020. {{cite web}}: (עזרה) "Pop/Rock » Punk/New Wave » Sophisti-Pop". AllMusic. נבדק ב-21 באוקטובר 2013. {{cite web}}: (עזרה) "9 different music genres in the internet age – 2/10 – Sophisti-Pop". The Economic Times. 7 בספטמבר 2013. נבדק ב-27 באפריל 2016. {{cite news}}: (עזרה) Kirkham, Neil (2017). "Polluting young minds? Smash Hits and 'high Thatcherism'". Journal of European Popular Culture. 8 (2): 139–152. doi:10.1386/jepc.8.2.139_1. נבדק ב-13 בדצמבר 2018. 'Sophisti-pop' (Inskeep and Soto 2007) is a term now used, retrospectively, to describe a collection of 'intelligent', lavishly produced British pop acts of the mid–late 1980s. {{cite journal}}: (עזרה)
קפטן סנטיאגו

קפטן סנטיאגו (באנגלית: Santiago of the Seas) היא סדרת טלוויזיה אמריקאית בהנפשה ממוחשבת, שנוצרה על ידי ניקי לופז, לסלי ואלדס וולרי וולש ואלדס. הסדרה שודרה לראשונה בניקלודיאון ב-9 באוקטובר 2020, ולאחר מכן עברה לערוץ ניק ג'וניור. ב-18 בפברואר 2021 הסדרה חודשה לעונה שנייה, ששודרה לראשונה ב-7 בינואר 2022. בישראל הסדרה משודרת בדיבוב עברי בערוץ ניק ג'וניור החל משנת 2021. ב-28 במרץ 2024, הסדרה הוסרה מהפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית." בישראל הסדרה הוסרה מהVOD של ערוץ ניק ג'וניור בחודש אפריל כנראה מאותה החלטה. עקב זה הסדרה נגמרה אחרי שתי עונות בלבד. סדרת הרפתקאות לגיל הרך במרכזה עומד סנטיאגו, ילד בן 8 שחושף את המצפן העתיק של קאפיטן קאלברה, הפיראט הטוב של הים הגדול. בעזרת המצפן ובעזרת השותפים שלו – בן דודו תומאס, לורליי בת הים וקיקו הצפרדע, סנטיאגו יוצא למסעות בספינת הפיראטים של קאפיטן קאלברה – אל בראבו. סנטיאגו צריך להערים ולהביס את כל הפיראטים הנבזים שמאיימים על העולם ומדובר בעבודה לא פשוטה בכלל!. סנטיאגו (Santiago) – פיראט בן 8 ומנהיג הצוות. תומאס (Tomás) – בן דודו והעוזר של סנטיאגו, שהגיטרה שלו משמיעה צלילים קוליים מיוחדים. לורליי (Lorelai) – חברתו הטובה ביותר של סנטיאגו, ועוזרת נוספת שיכולה להפוך לבת ים באמצעות צמיד הקסם שלה. הדיבוב העברי בוים על ידי דור סרוגו, והופק על ידי ענבר שטגר עזרא. "קפטן סנטיאגו", במסד הנתונים הקולנועיים IMDb (באנגלית) "קפטן סנטיאגו", באתר Rotten Tomatoes (באנגלית) "קפטן סנטיאגו", במסד הנתונים הקולנועיים KinoPoisk (ברוסית) קפטן סנטיאגו, במיזם "אישים" לתיעוד היצירה הישראלית פרק זה לא שודר בישראל